kardosdrur/scandi-wiki huggingface dataset:
Columbia Broadcasting System

CBS (tidligere kendt som Columbia Broadcasting System), er et af de største tv- og radionetværk i USA. Radiostationen gik i luften i 1927 og tv-stationen i 1939.

Se også 
 Kid Nation et tv-program fra CBS fra 2007.

Tv-netværk fra USA
Flemming Bjerre

Flemming Bjerre (født 1969) er en dansk mellemdistanceløber, som løber for AGF-Atletik. Han arbejder som skolelærer i matematik og fysik på Risskov Skole.

Personlige Rekorder 

 1500meter 3.47,77 (2000)
 3000meter 7.57.21 (2000)
 5000meter 13.54.21 (2004)
 10.000meter 29.18.92 (2000)

Resultater 
 
 Dansk Mester 2005 og 2006 på 5000m
 Deltager ved EM i Cross
 Guld ved veteran EM 2004 både på 1500m, 5000m og 10.000m i aldersgruppen 35-39

Eksterne henvisninger 
 Flemming Bjerre's mesterskaber 
 Statletik-profil

Mellemdistanceløbere fra Danmark
Skolefolk fra Danmark
Langdistanceløbere fra Danmark
Ilan Ramon

Ilan Ramon (født 20. juni 1954, død 1. februar 2003) var en israelsk jagerpilot og den første israelske astronaut. Hans første og sidste rumfærd var den tragiske mission STS-107 (også kaldet Columbia-ulykken), som endte med at rumfærgen Columbia desintegrerede ved genindtrædelsen i Jordens atmosfære, hvorved hele besætningen om bord omkom. Ilan Ramons primære opgave var at betjene et multispektroskopisk kamera til at registrere ørkenstøv.

Ramons dagbog blev fundet mellem vragresterne. Af dagbogen er der lavet en israelsk dokumentarfilm. Adskillige gader, institutter og lignende i Israel er opkaldt efter ham.

Ilan Ramon blev uddannet jagerpilot i det israelske luftvåben Heyl Ha'Avir i 1974 og har fløjet over 4.000 timer med Skyhawk, Phantom II, Mirage III og F-16 kampfly. I 1981 deltog han i Operation Opera hvor et irakisk atomreaktorbyggeri blev ødelagt af otte israelske F-16. I 1982 deltog han i Israels anden invasion af Libanon.

Kildeangivelser

Eksterne henvisninger 

 Biografi Ilan Ramon NASA 
 STS-107 Crew Memorial  

Piloter
Astronauter fra Israel
Personer fra Ramat Gan
Omkomne ved rumfart
Broken Sword: The Sleeping Dragon

Broken Sword: The Sleeping Dragon er det tredje spil i Broken Sword-serien og udkom i november, 2003. Spillet er udviklet af Revolution Software og udgivet af THQ. Spillet er banebrydende for serien, da det er det første i 3D-grafik, og uden point-and-click-styring. Rolf Saxon vendte tilbage i rollen som George Stobbart. 

Computerspil fra 2003
Adventurespil
The Sleeping Dragon
PlayStation 2-spil
Windows-spil
Xbox-spil
Steglitz-Zehlendorf

Steglitz-Zehlendorf er det sjette af Berlins tolv distrikter (tysk: Bezirke). Det udgøres af bydelene (tysk: Ortsteile) Steglitz, Lichterfelde, Lankwitz, Zehlendorf, Dahlem, Nikolassee, Wannsee og Schlachtensee.

Med et areal på 103 km2 og et befolkningstal på 310.071 (2020) er Steglitz-Zehlendorf det henholdsvis tredjestørste og sjettefolkerigeste distrikt i Berlin. Med 3.010 indbyggere pr. km2 har distriktet byens fjerdelaveste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partiet CDU med 17 ud af 55 pladser. Siden 2016 har Cerstin Richter-Kotowski (CDU) været Steglitz-Zehlendorfs distriktsborgmester (tysk: Bezirksbürgmeister). Hun udgør sammen med fire øvrige forvaltere (tysk: Bezirksstadträte), valgt af Steglitz-Zehlendorfs borgerrepræsentation, distriktets daglige ledelse (tysk: Bezirksamt).

Steglitz-Zehlendorf er det mest velstående distrikt i Berlin og er således kendetegnet ved en høj gennemsnitsindkomst, lav arbejdsløshed og en gennemsnitsalder, der er noget højere end i byen som helhed. Dahlem, områderne ved søerne og skovene i Zehlendorf, og det eksklusive boligområde Villenkolonie i det vestlige Lichterfelde hører til de dyreste boligområder i Berlin.

Steglitz-Zehlendorfs bydele 
Steglitz-Zehlendorf er inddelt i følgende bydele:

Politik

Distriktsforvaltningen i Steglitz-Zehlendorf 
Den daglige politiske ledelse af distriktet varetages af følgende distriktsforvaltere:

Borgerpræsentationen i Steglitz-Zehlendorf 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Kiryat Bialik, Israel (siden 1966)
 Brøndby, Danmark (siden 1968)
 Cassino, Italien (siden 1969)
 Sderot, Israel (siden 1975)
 Ronneby, Sverige (siden 1976)
 Szilvásvárad, Ungarn (siden 1989)
 Kharkiv, Ukraine (siden 1990)
 Kazimiers Dolny, Poniatowa og Nałęczów, Polen (siden 1993)
 Sochos, Grækenland (siden 1993)
 Zugló, Ungarn (siden 2008)
 Songpa-gu, Sydkorea (siden 2013)

Nationale venskabsbyer 

 Bonn-Bad Godesberg, Nordrhein-Westfalen (siden 1962)
 Landkreis Göttingen, Niedersachsen (siden 1962)
 Hann. Münden, Niedersachsen (siden 1962)
 Kreis Rendsburg-Eckernförde, Schleswig-Holstein (siden 1964)
 Bremerhaven, Bremen (1965)
 Netershausen, Hessen (siden 1966)
 Hagen, Nordrhein-Westfalen (siden 1967)
 Westerwaldkreis, Rheinland-Pfalz (siden 1970)
 Landkreis Lüchow-Dannenberg, Niedersachsen (1979)
 Königs Wusterhausen, Brandenburg (siden 1988)

Eksterne henvisninger 

 Steglitz-Zehlendorfs officielle hjemmeside

Bydele i Berlin
Postbud

Et postbud eller i nutidig dansk postterminologi en postomdeler er en person, der omdeler postforsendelser. Omdelingen sker med udgangspunkt fra et centralt beliggende postdistributionscenter (også kaldet et posthus af historiske årsager). Ikke at forveksle med postkontorer eller postbutikker, som næsten aldrig har noget med selve omdelingen af post at gøre.

I Danmark 
I Danmark arbejder langt størsteparten af postbudene hos Post Danmark, hvor postbudene møder om morgenen på et postdistributionscenter, ofte mellem kl. 6 og 7, hvis de skal sortere post til de enkelte ruter/moduler. Selve postomdelingen begynder typisk mellem kl. 8 og kl. 9 og Post Danmarks servicemål er at omdelingen af breve tilstræbes at være afsluttet inden kl. 16, mens postpakker tilstræbes leveret inden nattetimerne. Typisk betyder det, at de fleste postomdelere holder fyraften mellem kl. 15 og kl. 17, mens postpakkeomdelere nogle gange også arbejder i aftentimerne.

Forsendelserne ankommer på det lokale postdistributionscenter fra et af Danmarks tre brevcentre (Århus, Fredericia eller København). Efter intern sortering omdeles posten til private og virksomheder, ofte sammen med aviser og reklamer. Dog er mandage og torsdage reklamefrie.

Se også 
 Post Danmark
 Citymail
 Cykelbud

Stillingsbetegnelser
Bud
Ahmed Nazif

Dr. Ahmed Nazif (arabisk: أحمد نظيف , født 8. juli 1952) er en egyptisk politiker og ingeniørprofessor. Han har været premierminister i Egypten mellem 2004 og 2011, før det var han kommunikations- og informationsminister i Atef Obeids regering. Før det var han professor i ingeniørvidenskab ved Universitet i Kairo. 

Politikere fra Egypten
Reinickendorf

Reinickendorf er det tolvte af Berlins tolv distrikter (tysk: Bezirke). Det udgøres af bydelene (tysk: Ortsteile) Reinickendorf, Tegel, Konradshöhe, Heiligensee, Frohnau, Hermsdorf, Waidmannslust, Lübars, Wittenau, Märkisches Viertel og Borsigwalde.

Med et areal på 89,5 km2 og et befolkningstal på 266.408 (2020) er Reinickendorf det henholdsvis femtestørste og næstmindst folkerige distrikt i Berlin. Med 2.977 indbyggere pr. km2 har distriktet byens tredjelaveste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partiet CDU med 21 ud af 55 pladser. Siden 2009 har Frank Balzer (CDU) været Reinickendorfs distriktsborgmester (tysk: Bezirksbürgmeister). Han udgør sammen med fire øvrige forvaltere (tysk: Bezirksstadträte), valgt af Reinickendorfs borgerrepræsentation, distriktets daglige ledelse (tysk: Bezirksamt).

Reinickendorfs bydele 
Reinickendorf er inddelt i følgende bydele:

Politik

Distriktsforvaltningen i Reinickendorf 
Den daglige politiske ledelse af distriktet varetages af følgende distriktsforvaltere:

Borgerpræsentationen i Reinickendorf 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Antony, Frankrig (siden 1966)
 Greenwich, Storbritannien (siden 1966)
 Kiryat Ata, Israel (siden 1976)

Nationale venskabsbyer 

 Vogelsbergkreis, Hessen (siden 1964)
 Lauterbach, Hessen (siden 1966)
 Bad Steben, Bayern (siden 1988)
 Melle, Niedersachsen (siden 1988)
 Blomberg, Nordrhein-Westfalen (siden 1990)

Eksterne henvisninger 
 Reinickendorfs officielle hjemmeside

Bydele i Berlin
Louise Augusta af Danmark

Louise Augusta af Danmark (7. juli 1771 på Hirschholm Slot – 13. januar 1843 på Augustenborg Slot) var dansk prinsesse til sit giftermål.

Officielt var hun datter af Christian 7. og Caroline Mathilde, men det formodes, at hendes biologiske far var Johann Friedrich Struensee.

Ægteskab 
Hun blev den 27. maj 1786 gift med Frederik Christian af Augustenborg og blev efter giftermålet tituleret hertuginde af Augustenborg.

Ægteskabet var godt i en del år, men Louise Augusta var sin mand utro, og tog endda sin bror, den senere konge Frederik 6.s parti i en sag, der betød stort nederlag for hendes mand. De levede derfor i mange år adskilt i samme hus og undgik hinanden. Da de endelig blev forsonet, døde han kort efter.

Børn 
Parret fik tre børn:
 Caroline Amalie (1796-1881), 1839-48 dronning af Danmark, gift med Christian 8.
 Christian August (1798-1869), fra 1814-52 hertug af Augustenborg, gift 1820 med komtesse Louise Sofie Danneskjold-Samsøe (1796-1867).
 Frederik (1800-1865), fra 1832-51 prins af Nør, gift 1. gang 1829 med komtesse Henriette Danneskjold-Samsøe (1806-58), gift 2. gang 1864 med ms. Lee (amerikaner).
Herefter endte alle hendes graviditeter med aborter.

Skønlitteratur 
Maria Helleberg skrev i 2003 en historisk roman: "Kærlighedsbarn" der handler om Louise Augusta.

Kilder 

 
 Louise Augusta (1771 - 1843) - Dansk Kvindebiografisk Leksikon
 Maria Helleberg & Katia Johansen, Louise Augusta – Kærlighedsbarnet, Rosenborg, 2003. .

Eksterne henvisninger 

Huset Oldenburg
Hertuginder af Augustenborg
Prinsesser fra Danmark
Danskere i 1700-tallet
Danskere i 1800-tallet
Personer i Dansk Kvindebiografisk Leksikon
Personer fra Hørsholm
Loa Olafsson

Loa Olafsson McNeese (født 29. januar 1958, pigenavn: Loa Olafsson) er en tidligere dansk langdistanceløber , som løb for Københavns IF. Hun havde islandsk pas, men har dog altid kun repræsenteret Danmark. Hun var et af de største kvindelige talenter i dansk langdistanceløb nogensinde.

I 1976, 1977 og 1978 vandt Loa Olafsson, motionsløbet Eremitageløbet nord for København.

Loa Olafsson satte 6. april 1978 uofficiel verdensrekord på 10.000 m med tiden 31,45,4 og 30. maj samme år satte hun uofficiel VR på 5.000 m med 15,08,8. Hun satte også uofficielle verdensrekorder på 10 km landevej i 1977 og 1978, og ønskede i 1980 at forsøge sig på maratondistancen. I et løb den 3. februar i Auckland på New Zealand var hun med, bl.a. sammen med den senere VR-indehaver og OL-vinder Joan Benoit. Undervejs til en tid i verdensklasse (mellemtiderne ved 5 og 10 km var 17,01 og 34,48) tvang en fodskade den da 22-årige KIFer til at opgive løbet efter 25 km og hun aldrig kom mere tilbage i verdenseliten. Loa Olafsson blev trænet af den legendariske løbetræner Arthur Lydiard. I dag står flere af Loa Olafsson's bedste tider stadigvæk som danske rekorder.

Efter karrierestoppet indledte Loa Olafsson en international karriere i erhvervslivet. Hun blev gift 1998 og fik børn, og slog sig ned i Houston i Texas, som direktør i eget firma.

Personlige rekorder 
 400 meter: 58,0 1973
 800 meter: 2.05.9 1974
 1000 meter: 2.47.5 1974
 1500 meter: 4:10.7 17. juni 1978 (Dansk U23 rekord)
 1 mile: 4:30.2 København 25. maj 1978 (Dansk rekord)
 3000 meter: 8:42.3 Oslo 27. juni 1978 (Dansk rekord)
 5.000 meter 15:08.8 Rundforbi 30. maj 1978 (Dansk rekord indtil 14. juli 2019 )
 10.000 meter: 31:45.4 København 6.april 1978 (Dansk rekord)
 10 km landevej: 32.33 1978

Internationale mesterskaber 
 1978 VM 6km cross nr. 32
 1978 EM 3000m nr. 16 (9:12.0)
 1974 EM 1500m (4:28.0)
 1975 JEM 1500m  (4:19,6)
 1973 JEM 1500m nr. 7 (4:19,90)

Danske mesterskaber 
  1978 1500 meter 1 4:21.03
  1978 3000 meter 9:12.1
  1978 10km 33.02
  1978 4km cross 12.44
  1977 800 meter 2:06.8
  1977 1500 meter 4:13.9
  1977 3000 meter 9:32.4
  1977 10km 33.56
  1977 4km cross 16.02
  1976 4km cross 14.25
  1975 800 meter 2:07.79
  1975 1500 meter 4:22.0
  1975 4km cross 14.36
  1974 800 meter 2:08.8
  1974 1500 meter 4:22.7
  1974 4km cross 15.34
  1973 1500 meter 4:26.8
  1973 4km cross 15.03
  1973 800 meter 2:09.9

Referencer

Eksterne henvisninger 
 DAF i tal – Loa Olafsson 
 Danske Loa satte rekorder på stribe 
 Loa Olafsson McNeese; profil

Atleter fra Københavns IF
Mellemdistanceløbere fra Danmark
Verdensrekordindehavere
Maratonløbere fra Danmark
Langdistanceløbere fra Danmark
Arthur Lydiard

Arthur Leslie Lydiard OBE, (6. juli 1917 i Eden Park, New Zealand – 11. december 2004) var en verdenskendt løbetræner, og han regnes for at være blandt de mest indflydelsesrige løbetrænere i sin tid. 

Lydiard trænede blandt andet Peter Snell, som vandt OL i Rom 1960 på 800 meter. Han stod også bag de finske løberes succes i 1970'erne. Heriblandt Lasse Virén, som vandt fire olympiske guld og satte flere verdensrekorder. Lydiard var en overgang i Danmark, og var her træner for danske topløbere såsom Loa Olafsson og Tom B. Hansen. 
Lydiard satte fokus på især lange langsomme løbeture, mange kilometer i grundtræningsperioden (op til 250 kilometers løb om ugen) og formtopning. Han hævdes at være ophavsmand til jogging.

Atletiktrænere
Langdistanceløbere fra New Zealand
Jogging

Jogging er løb i langsomt og let tempo. Hovedformålet er at øge konditionen med mindre stress end ved hurtigt løb eller konkurrencer. En af fortalerne for jogging som en del af træningen til eliteløber var løbetræneren Arthur Lydiard.

Se også 
 Plogging

Løbetræning
200-meterløb (atletik)

200 meter løb er en sprintdisciplin inden for atletik. Disciplinen er officiel mesterskabsdisciplin og er på programmet ved såvel nationale mesterskaber som verdensmesterskaber og olympiske lege.

Teknisk set er 200 m løb lidt sværere end 100 m løb, der udelukkende går lige ud. På et almindeligt atletikstadion må man på 200 m distancen starte i begyndelsen af det ene sving, og atleterne skal derfor rundt i svinget i første del af løbet, inden de sidste 100 m går lige ud. Der er dog stadig tale om en udpræget sprintdistance, og dygtige 100 m løbere er normalt også gode på 200 m distancen.

Ved VM i Berlin 2009 forbedrede Jamaicas Usain Bolt sin verdensrekord fra tiden 19,30 til 19,19 sek. Han overtog rekorden fra amerikanske Michael Johnson der satte den ved OL 1996 i Atlanta med tiden 19,32 sek.

For danske kvinder satte Ida Karstoft en rekord på 22,73 sekunder i 2022.

Henvisninger 

Atletikdiscipliner
Sprint (løbesport)
Tage Frandsen

Tage Frandsen (født 15. marts 1948) er en  dansk frisør
og kendt for at klippe, frisere og style en lang række danske skuespillere, sangere, politikere og andre berømtheder.

Sit store folkelige gennembrud fik han i 1981, da han var frisør for den unge brud Janni, da hun blev gift med rejsekongen Simon Spies ved årtiets mest spektakulære bryllup.

I 2021 udkom bogen ”Tage Frandsen – Historien om Danmarks første kendisfrisør”, skrevet af journalisten Kasper Iversen. Her fortalte Tage Frandsen for første gang om, hvordan barndommen i Horsens var præget af vold og afsavn. I bogen fortæller Tage Frandsen også, hvordan han som ganske ung blev gift og fik en datter. Kort efter blev hans kone atter gravid, og denne gang viste det sig, at faderen var Tage Frandsens egen lillebror.

I en årrække arbejdet for flere danske sommmerrevyer og teatre. I 1980 fik han en bronzemedalje ved VM for frisører i Rotterdam for sin Aftenfrisure. Ingen anden dansk frisør har siden fået en VM- medalje ved noget frisør-VM.[kilde mangler]

Siden 1980 har Tage Frandsen desuden ejet og drevet frisørsalon i København. Trods stor succes, berømmelse og fast plads som farverig figur i de kulørte blade, gik Tage Frandsen i begyndelsen af 1990’erne konkurs. Han blev tvunget til at lukke sin på daværende tidspunkt store salon med mange ansatte.

I 1992 gjorde Tage Frandsen comeback og åbnede en salon på H.C. Ørstedsvej på Frederiksberg, hvor han har arbejdet lige siden. Salonen solgte han i 2016 til frisøren Peter Aagaard, men Tage Frandsen arbejder fortsat i salonen tre dage om ugen.

Eksterne henvisninger 

 Tage Frandsens hjemmeside.  

Frisører fra Danmark
Liberty Seguros

Liberty Seguros er et Spanien-baseret forsikringsselskab som ejes af den amerikanske koncern Liberty Mutual.

Eksterne henvisninger 

 Officielle hjemmeside

Forsikringsselskaber fra Spanien
Daily Express

Daily Express er en britisk tabloidavis med et oplag på 761.637 (pr. februar 2007).

Avisen, der politisk er konservativ, blev grundlagt i 1900. Dens søndagsudgave, Sunday Express, blev lanceret i 1918. Daily Express ejes af Richard Desmond og er flagskibet i avisgruppen Express Newspapers, der også udgiver Daily Star.

Daily Express har haft et støt faldende oplag over de sidste 25 år.

Avisens redaktionelle linje er overvejende sensationspræget og den har siden Prinsesse Dianas død i 1997 jænvligt bragt konspirationsteorier omkring hendes død som forsidestof, hvilket har medført at avisen er blevet kaldt Daily Ex-Princess og Diana Express.

Eksterne henvisninger 

 Daily Express' hjemmeside

Aviser fra Storbritannien
Etableret i 1900
De Telegraaf

De Telegraaf er med sit oplag på omkring 800.000 det største dagblad i Nederlandene. Avisen, der har hovedsæde i Amsterdam, udkom for første gang i januar 1893. Politisk er avisen konservativ.

Avisens indhold præges af mange sensationsprægede og sportsrelaterede artikler. Avisen har også en del finansstof, der dækkes mere seriøst. Avisen rammer et bredt publikum. Dens søndagsudgave fik premiere så sent som marts 2004. De Telegraaf udgives af Telegraaf Media Groep og trykkes i tabloidformat.

Under 2. verdenskrig spillede avisen en kontroversiel rolle, idet udgiverselskabet trykte flere pro-tyske aviser. Avisen var bandlyst i nogle år, men kom på gaden igen fra 1949.

Referencer

Eksterne henvisninger 

 De Telegraafs hjemmeside 

Telegraaf
Etableret i 1893
Medievirksomheder fra Nederlandene
Helsinki Universitet

Helsingfors Universitet (svensk: Helsingfors universitet; finsk: Helsingin yliopisto; latin: Universitas helsingiensis) er et universitet i Helsingfors/Helsinki, Finland. 

Universitetet blev etableret i 1640 som Det Kongelige Akademi i Åbo, og blev flyttet til Helsingfors i 1829. 

Helsingfors Universitet er et internationalt velrenommeret og prestigetungt universitet i internationale rangeringer. Universitetet rangeres jævnligt blandt Nordens top-tre, Europas top-20 og verdens top-100 bedste universiteter. 

Det er det ældste og største universitet i Finland med flest videnskabelige discipliner. I 2016 havde Helsingfors Universitet 32.000 studerende og 4.621 videnskabeligt ansatte. 

Universitetet har som Finland to officielle sprog, finsk og svensk, men det meste foregår på finsk. Engelsk er det tredje sprog. Omkring 6,5% af de studerende er svensksprogede (de fleste af dem finlandssvenskere). Ifølge finsk lov skal der være mindst 27 professorater ved universitetet, som varetager den svenske undervisning. Der er omkring det dobbelte.  

Universitetet består af fire campusser. Oprindeligt lå hele universitet i Helsingfors centrum, men som følge af universitetets store vækst siden 1930'erne er udflytning blevet nødvendig. City Campus rummer i dag de fleste samfundsvidenskabelige fakulteter samt administratition. De fleste af bygningerne er af stor arkitektonisk betydning. Kumpula Campus fire km fra centrum rummer naturvidenskab, mens Mejlans Campus i tilknytning til Mejlanshospitalet ligger i bymidten. Endelig rummer Vik Campus 8 km nordøst for centrum de biovidenskabelige fakuluteter. Udenfor fakulteterne står en enkelt enhed: Svenska social- och kommunalhögskolan.

Universitetsbiblioteket var indtil 2010 Finlands nationalbibliotek.

Fakulteter 
Universitet er opdelt i følgende 11 fakulteter:
 Det Teologiske Fakultet (grundlagt 1640)
 Det Juridiske Fakultet (grundlagt 1640)
 Det Medicinske Fakultet (grundlagt 1640)
 Det Humanistiske Fakultet (grundlagt 1640)
 Det Naturvidenskabelige Fakultet (grundlagt 1640)
 Det Farmaceutiske Fakultet (grundlagt 1640)
 Det Pædagogiske Fakultet (grundlagt 1992)
 Det Samfundsvidenskabelige Fakultet (grundlagt 1945)
 Det Jordbrugs- og Skovbrugsvidenskabelige Fakultet (grundlagt 1898)
 Det Veterinærmedicinske Fakultet (grundlagt 1945)

Eksterne henvisninger 
 Helsingfors Universitets hjemmeside

Noter 

Universiteter i Finland
Universitet
Etableret i 1640
Uddannelse i Helsinki
Den Jyske Opera

Den Jyske Opera er en operainstitution med base i Aarhus.

Operaen blev grundlagt i 1947 som et alternativ til Den Kongelige Opera på Det Kongelige Teater i København. 

Den første opsætning var Webers Jægerbruden, der havde premiere i åbningsåret. I årene fremover opførte Den Jyske Opera to operaer hver sæson. Den har siden 1977 været et turnerende operakompagni, der samarbejder med de fem landsdelsorkestre. I dag laver Den Jyske Opera omkring 100 opførelser pr. sæson i hele landet. Siden 2000 har operaen desuden rådet over sit eget fuldtidsansatte kor.

Operaen blev 1981-1996 ledet af Francesco Cristofoli. I perioden fik Den Jyske Opera et godt internationalt ry for operaens opførelser af Wagners operaer. Fra 1996 har instruktøren og sangeren Troels Kold ledet Den Jyske Opera. Han blev i 2005 efterfulgt af dirigenten Giordano Bellincampi. Fra 2013-2017 var den irske instruktør Annilese Miskimmon chef for Den Jyske Opera. Den 1. maj 2017 blev den tyske instruktør Philipp Kochheim ansat som operachef for Den Jyske Opera.

Eksterne henvisninger 
 Den Jyske Operas hjemmeside 

Operahuse
Musik i Aarhus
Tempelhof-Schöneberg

Tempelhof-Schöneberg er det syvende af Berlins tolv distrikter (tysk: Bezirke). Det udgøres af bydelene (tysk: Ortsteile) Schöneberg, Friedenau, Tempelhof, Mariendorf, Marienfelde og Lichtenrade.

Med et areal på 53 km2 og et befolkningstal på 350.984 (2020) er Tempelhof-Schöneberg det henholdsvis femtemindste og tredjefolkerigeste distrikt i Berlin. Med 6.616 indbyggere pr. km2 har distriktet byens fjerdehøjeste befolkningstæthedsgrad.

Distriktets lokale borgerrepræsentation (tysk: Bezirksverordnetenversammlung) domineres af partiet SPD med 15 ud af 55 pladser. Siden 2011 har Angelika Schötter (SPD) været Tempelhof-Schönebergs distriktsborgmester (tysk: Bezirksbürgmeister). Hun udgør sammen med fire øvrige forvaltere (tysk: Bezirksstadträte), valgt af Tempelhof-Schönebergs borgerrepræsentation, distriktets daglige ledelse (tysk: Bezirksamt).

Distriktet rummer bl.a. lufthavnen Berlin Tempelhof og Rathaus Schöneberg, der var kommunesæde for Vestberlin.

Tempelhof-Schönebergs bydele 
Tempelhof-Schöneberg er inddelt i følgende bydele:

Politik

Distriktsforvaltningen i Tempelhof-Schöneberg 
Den daglige politiske ledelse af distriktet varetages af følgende distriktsforvaltere:

Borgerpræsentationen i Tempelhof-Schöneberg 
Distriktets lokale borgerrepræsentation har siden distriktsvalget 18. september 2016 haft følgende sammensætning:

Internationale venskabsbyer 

 Amstelveen, Nederlandene
 Barnet, Storbritannien
 Charenton-le-Pont, Frankrig
 Koszalin, Polen
 Levallois-Perret, Frankrig
 Mezitli, Tyrkiet
 Nahariya, Israel

Nationale venskabsbyer 

 Ahlen, Nordrhein-Westfalen
 Landkreis Bad Kreuznach, Rheinland-Pfalz
 Kreis Paderborn, Nordrhein-Westfalen
 Penzberg, Bayern
 Landkreis Teltow-Fläming, Brandenburg
 Werra-Meißner-Kreis, Hessen
 Wuppertal, Nordrhein-Westfalen

Eksterne henvisninger 
 Tempelhof-Schönebergs officielle hjemmeside

Bydele i Berlin